**RÁMCOVÁ ZMLUVA O DIELO**

**OBNOVA TELEMETRICKÝCH ZARIADENÍ 10. etapa**

uzavretá podľa ust. § 99 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorš predpisov (ďalej len „ZoVO“) a podľa ust. § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „Zmluva”)

medzi:

|  |  |
| --- | --- |
| **1. Objednávateľ** | **SPP – distribúcia, a. s.** |
| Sídlo | Plátennícka 19013/2, 821 09 Bratislava – mestská časť Ružinov |
| Zapísaná v | Obchodnom registri Mestského súdu Bratislava III, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a. s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| ďalej len „Objednávateľ“ |  |

a

|  |  |
| --- | --- |
| **2. Zhotoviteľ** | ***[doplniť]*** |
| Sídlo | *[doplniť]* |
| Zapísaná v | Obchodnom registri *[doplniť]* súdu *[doplniť]*, Oddiel: *[doplniť]*, Vložka č.: *[doplniť]* |
| IČO | *[doplniť]* |
| IČ DPH | *[doplniť]* |
| DIČ | *[doplniť]* |
| Bankové spojenie | *[doplniť]* |
| Číslo účtu | *[doplniť]* |
| SWIFT (BIC) | *[doplniť]* |
| IBAN | *[doplniť]* |
| Zastúpená | *[doplniť]* |
| ďalej len „Zhotoviteľ“ |  |

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Objednávateľ so Zhotoviteľom uzatvára túto Zmluvu, je záujem Objednávateľa na včasnom vykonaní Diela v kvalite v zmysle požiadaviek Zmluvy.
  2. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  3. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Objednávateľom pod názvom Obnova telemetrických zariadení - 10. etapa a zverejneného vo Vestníku verejného obstarávania č. *[doplniť]* zo dňa *[doplniť]*, značka KR-NZ-0108-25.
  4. Zhotoviteľ vyhlasuje, že:
     1. je oprávnený vykonávať všetky činnosti, na ktoré sa zaviazal v tejto Zmluve, resp. že výkon činností, na ktoré Zhotoviteľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú,
     2. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy,
     3. je oprávneným subjektom na poskytnutie alebo zabezpečenie poskytnutia licencie na používanie softvéru dodaného na základe tejto Zmluvy,
     4. spĺňa všetky požiadavky kladené Právnymi predpismi na výkon činností podľa tejto Zmluvy. Zhotoviteľ je povinný Objednávateľovi kedykoľvek počas trvania Zmluvy preukázať splnenie podmienok v zmysle Právnych predpisov,
     5. číslo bankového účtu Zhotoviteľa je oznámené v zmysle § 6 Zákon o DPH.

Zhotoviteľ je povinný Objednávateľovi kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Zhotoviteľ je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Definície**

* 1. Pojmy, písané veľkými začiatočnými písmenami, používané v Zmluve alebo dokumentácii, ktorá súvisí so Zmluvou, majú význam, ktorý je definovaný v Zmluve alebo inej dokumentácii ktorá súvisí so Zmluvou. V zmysle tejto Zmluvy:

**Dielo** znamená súhrn činností Zhotoviteľa vykonávaných na základe tejto Zmluvy, ktoré spočívajú v realizácii Prác, vypracovaní Dokumentácie a vykonaní Súvisiacich činností.

**Harmonogram** znamená podrobný časový prehľad vykonávania Diela, z ktorého vyplýva, kedy bude Zhotoviteľ realizovať jednotlivé činnosti v zmysle tejto Zmluvy.

**Miesto plnenia** znamená miesto bližšie špecifikované v Zmluve, prípadne v Prílohe č. 2 Zmluvy, na ktorom má dôjsť k realizácii Prác.

**Práce** znamenajú všetky činnosti, ktoré je potrebné v zmysle tejto Zmluvy realizovať, vykonávané v rozsahu požadovanom Zmluvou, resp. v rozsahu potrebnom na dosiahnutie účelu tejto Zmluvy.

**Realizačná dokumentácia** znamená realizačnú projektovú dokumentáciu Diela vypracovanú Zhotoviteľom.

**RS** je regulačná stanica ako súčasť distribučnej siete plynu prevádzkovanej Objednávateľom.

**RTU** je telemetrické zariadenie (remote terminal unit).

**Súvisiace činnosti** znamenajú akékoľvek činnosti Zhotoviteľa, ktoré sú vykonávané v zmysle tejto Zmluvy, resp. v rozsahu na zabezpečenie splnenia účelu tejto Zmluvy.

**Úradná skúška** osvedčenie o úradnej skúške podľa vyhlášky Ministerstva práce, sociálnych vecí a rodiny SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v platnom znení.

**VOP Objednávateľa** znamenajú Všeobecné obchodné podmienky pre vykonanie diela alebo dodávku prác Objednávateľa.

* 1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**Predmet Zmluvy**

* 1. Predmetom tejto Zmluvy je záväzok Zhotoviteľa vykonať pre Objednávateľa Dielo – **10. etapa obnovy telemetrických zariadení** (výmena 225 kusov zastaraných RTU vrátane snímačov a kabeláže na RS rozmiestnených v lokálnych centrách Objednávateľa na území SR), ktorého bližšia špecifikácia je uvedená v nasledujúcich ustanoveniach tohto článku Zmluvy a v Prílohe č. 2 Zmluvy, v množstve, akosti, vyhotovení podľa Objednávky, v termíne a za cenu podľa Zmluvy a záväzok Objednávateľa riadne vykonané Dielo prevziať a zaplatiť dohodnutú Cenu Diela. RTU obsahujú softvér bližšie špecifikovaný v Prílohe č. 2 Zmluvy, predmetom plnenia je aj zabezpečenie licencií (sublicencií) k softvéru podľa článku 11 tejto Zmluvy.
  2. Objednávateľ požaduje od Zhotoviteľa dodržať pri plnení podľa tejto Zmluvy Objednávateľom schválenú Realizačnú dokumentáciu.

**Práce**

* 1. Súčasťou Diela je realizácia Prác, najmä, nie však výlučne v rozsahu podľa tohto bodu a/alebo Prílohy č. 2 Zmluvy, inak v rozsahu potrebnom na zabezpečenie splnenia účelu tejto Zmluvy, ktorých súčasťou je:
     1. Dodávka a montáž rozvádzačov (krytie min. IP54 vrátane vnútornej výzbroje);
     2. Dodávka a montáž novej RTU s implementovaným komunikačným protokolom IEC 870-5-104, vrátane naprogramovaných algoritmov a komunikačných protokolov pre pripojenie externých zariadení (prepočítavače, odorizačné zariadenia);
     3. Demontáž a zabezpečenie likvidácie pôvodnej RTU a kabeláže v rozsahu rekonštrukcie, pokiaľ sa v RS nachádza;
     4. Náhrada existujúcej kabeláže v rozsahu rekonštrukcie (t.j. kompletná výmena kabeláže od snímača po RTU (spolu s káblovými priechodkami a prívodom napájania pre RTU), vrátane výkopových prác alebo vzdušných vedení v prípade potreby), pokiaľ sa v RS nachádza;
     5. Náhrada existujúcich snímačov tlaku, teploty a binárnych snímačov stavu/polohy, ktoré sú súčasťou monitorovania prevádzkových procesov RS vrátane príslušnej kabeláže a po výmene RTU už nebudú vyhovovať podmienkam platnej legislatívy na ich opätovné uvedenie do prevádzky, pokiaľ sa v RS nachádzajú;
     6. Doplnenie snímania stavu plynomera pre kotolňu (pripojenie cez Reed kontakt plynomera), doplnenie ovládania elektroohrevu (zapnutie/vypnutie) v samostatnom rozvádzači;
     7. Doplnenie monitorovania ďalších veličín v RS (najmä dopojenie prvkov monitorovania KAO, otvorenia dverí, výpadku fáz), vrátane výkopových prác, alebo vzdušných vedení v prípade potreby.

**Dokumentácia**

* 1. Súčasťou Diela je aj vypracovanie a odovzdanie Dokumentácie, ktorej súčasťou je:
     1. Záznam z obhliadok: Zhotoviteľ vypracuje a predloží na vyjadrenie Objednávateľovi podrobný záznam z obhliadok s popisom zistených skutočností, ktorý bude slúžiť ako podklad pre vypracovanie Realizačnej dokumentácie. Záznam z obhliadok musí obsahovať minimálne nasledovné údaje: rozsah monitorovaných veličín (počty inštalovaných snímačov tlaku, teploty, stavu/polohy), meracie rozsahy pôvodných snímačov tlaku a prípadne ďalšie zistené skutočnosti, ktoré nebolo možné predvídať, ale ktoré bude potrebné vyriešiť v priamej súvislosti s realizáciou Diela;
     2. Technologický postup: Zhotoviteľ odovzdá Objednávateľovi na schválenie technologický postup realizácie najneskôr 10 pracovných dní pred začatím realizácie Prác;
     3. Realizačná dokumentáciu pre každú RS zvlášť; Zhotoviteľ odovzdá Objednávateľovi na odsúhlasenie Realizačnú dokumentáciu najneskôr 10 pracovných dní pred začatím realizácie Prác;
     4. Projekt skutočného vyhotovenia Diela pre každú RS zvlášť; Zhotoviteľ protokolárne odovzdá Objednávateľovi 2x v papierovej a 1x v digitálnej forme vo formáte PDF vypracovaný a schválený projekt skutočného vyhotovenia Diela;
     5. Všetky doklady dokumentujúce priebeh realizácie testov a uvedenia do prevádzky jednotlivých častí Diela, najmä však revízne správy a protokoly z vykonaných testov;
     6. Ostatná Dokumentácia vzťahujúca sa k Dielu, najmä nie však výlučne technická a konštrukčná Dokumentácia, rôzna od dokladov odovzdávaných v zmysle bodu 2.8 Zmluvy, v rozsahu a členení podľa Prílohy č. 2 Zmluvy (napr. protokol o určení vonkajších vplyvov prostredia), inak v rozsahu potrebnom na zabezpečenie splnenia účelu tejto Zmluvy, resp. vypracovanie a/alebo vedenie Ostatnej Dokumentácie podľa príslušných Právnych predpisov a/alebo interných predpisov Objednávateľa, s ktorými bol Zhotoviteľ preukázateľne oboznámený.

**Súvisiace činnosti**

* 1. Súčasťou Diela je aj realizácia Súvisiacich činností, najmä, nie však výlučne v rozsahu podľa tohto bodu a/alebo Prílohy č. 2 Zmluvy, inak v rozsahu potrebnom na zabezpečenie splnenia účelu tejto Zmluvy, ktorých súčasťou je:
     1. Obhliadka RS pred vypracovaním Realizačnej dokumentácie Zhotoviteľom;
     2. Uvedenie Diela do prevádzky v súlade s platnou legislatívou, najmä Vyhláškou Ministerstva práce, sociálnych vecí a rodiny SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, najmä zabezpečenie technickej prehliadky a Úradnej skúšky;
     3. Dodanie vecí, materiálov a technologických zariadení, ktoré sú súčasťou Diela, potrebných na vykonanie Diela, a zariadení bližšie špecifikovaných v Prílohe č. 2 Zmluvy a ich montáž a/alebo inštalácia na miesto podľa Podkladov a Dokumentácie;
     4. Koordinácia prác a dodávok pri vykonávaní Diela, najmä, nie však výlučne v prípade, že Zhotoviteľ plní Dielo alebo jeho časť prostredníctvom subdodávateľa;
     5. Zabezpečenie prepravy, zhromažďovania, zhodnotenia a/alebo zneškodnenia odpadov;
     6. Oživenie a preukázanie funkčnosti snímania technologických veličín a stavov z RS;
     7. Vykonanie 10-dňovej skúšobnej prevádzky Diela (skúšobná prevádzka bude realizovaná na každom objekte RS zvlášť);
     8. Dodanie príslušného softvérového vybavenia pre parametrizáciu RTU;
     9. Zabezpečenie zodpovedajúcich školení Objednávateľom určených osôb k dodanému softvéru;
     10. Zaškolenie Objednávateľom určených osôb na obsluhu k tým Zhotoviteľom dodaným zariadeniam, ktorých špecifikácia je uvedená v Prílohe č. 2 Zmluvy, v rozsahu a za podmienok tam uvedených, ktoré Zhotoviteľ vykoná pred odovzdaním Diela;
     11. Vykonávanie ďalších činností v zmysle Prílohy č. 2 Zmluvy, resp. činností, ktoré nie sú výslovne uvedené v Zmluve, avšak vykonávanie ktorých mal Zhotoviteľ v čase uzavretia Zmluvy pri vynaložení odbornej starostlivosti predpokladať, resp. ktoré možno od neho ako Zhotoviteľa v kontexte vymedzenia predmetu plnenia dôvodne očakávať.
  2. Objednávateľ nie je povinný dodať Zhotoviteľovi veci a materiály potrebné na vykonanie Diela. Objednávateľ je povinný poskytnúť Zhotoviteľovi súčinnosť potrebnú na vykonanie Diela, ak o to Zhotoviteľ požiada.
  3. Súčasťou Diela je aj vykonanie všetkých potrebných skúšok a/alebo technickej kontroly Diela ako celku a všetkých jeho častí (vrátane funkčných a komplexných skúšok technologických zariadení, ktoré sú súčasťou Diela) v zmysle Právnych predpisov, technických noriem, TPP, obchodných zvyklostí, Rozhodnutí Príslušných orgánov a ostatných osôb, požiadaviek Zmluvy a interných predpisov Objednávateľa, s ktorými bol Zhotoviteľ preukázateľne oboznámený, ktoré musia byť vykonané pred odovzdaním Diela. Výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.), na ktorých je Objednávateľ oprávnený sa zúčastniť, je Zhotoviteľ povinný Objednávateľovi oznámiť najneskôr v termíne podľa Zmluvy. Vykonávanie potrebných skúšok a/alebo technickej kontroly Zhotoviteľ oznámi Objednávateľovi najneskôr 5 dní vopred. Ak sa Objednávateľ alebo ním poverená osoba nedostaví v určenom čase na vykonanie skúšok, môže Zhotoviteľ vykonať skúšky aj bez účasti Objednávateľa, čo však nezbavuje Zhotoviteľa povinnosti bez zbytočného odkladu Objednávateľa informovať o výsledku skúšok. Náklady vykonávania skúšok znáša Zhotoviteľ a náklady účasti na vykonávaní skúšok, za predpokladu, že sa skúšky uskutočnia v oznámenom termíne a s pozitívnym výsledkom, znáša Objednávateľ. V opačnom prípade je Zhotoviteľ povinný nahradiť Objednávateľovi vzniknuté náklady. Pre vylúčenie pochybností sa uvádza, že vykonanie skúšok a/alebo technickej kontroly nezbavuje Zhotoviteľa zodpovednosti za vady zistené po vykonaní Diela a nenahrádza nezávislú výstupnú technickú kontrolu Zhotoviteľa.
  4. Súčasťou Diela je aj odovzdanie dokladov, ktoré sa na Dielo vzťahujú, a ktoré sú potrebné na jeho prevzatie a užívanie v zmysle Právnych predpisov, technických noriem, TPP, obchodných zvyklostí, Rozhodnutí Príslušných orgánov a ostatných osôb, požiadaviek Zmluvy a interných predpisov Objednávateľa, s ktorými bol Zhotoviteľ preukázateľne oboznámený (najmä návod na obsluhu a údržbu/na inštaláciu a používanie SW v slovenskom jazyku (prípadne českom jazyku) a riadne vyplnený záručný list dodávaných vecí, materiálov a zariadení, platné atesty a certifikáty, materiálové certifikáty, technické popisy osvedčenie o vykonaných skúškach alebo iné obdobné doklady pre použitie v Slovenskej republike).
  5. Dielo dodané Zhotoviteľom na základe tejto Zmluvy musí spĺňať všetky požiadavky kybernetickej bezpečnosti a požadovanú úroveň kybernetickej bezpečnosti (*kybernetickou bezpečnosťou je stav, v ktorom sú siete a informačné systémy schopné odolávať na určitom stupni spoľahlivosti akémukoľvek konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb poskytovaných alebo prístupných prostredníctvom týchto sietí a informačných systémov*), musí byť spôsobilé odolávať kybernetickým bezpečnostným incidentom (*kybernetickým bezpečnostným incidentom je udalosť ohrozujúca dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo služieb poskytovaných alebo prístupných prostredníctvom sietí a informačných systémov*), t.j. musí spĺňať všetky požiadavky vyplývajúce zo všeobecne záväzných právnych predpisov, vykonávacích vyhlášok k nim a interných predpisov Objednávateľa v platnom znení, najmä Zákona o kybernetickej bezpečnosti, vyhlášky Národného bezpečnostného úradu č. 362/2018, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a interného predpisu Objednávateľa Bezpečnosť informačných a komunikačných systémov v SPP – distribúcia, a.s. (ďalej ako „Kybernetická bezpečnosť Diela“).

**Vykonávanie Diela**

**Miesto plnenia**

* 1. Práce sa realizujú na Miestach plnenia, ktorými sú RS (regulačné stanice) na území Slovenskej republiky, pričom konkrétne RS uvedie Objednávateľ v Objednávke. Miesto vypracovávania Dokumentácie určuje Zhotoviteľ. Miestom odovzdania Dokumentácie je sídlo Objednávateľa alebo iné miesto podľa dohody oboch zmluvných strán. Miesto výkonu Súvisiacich činností vyplýva z charakteru vykonávaných činností v zmysle špecifikácie podľa Zmluvy.
  2. Objednávateľ nie je povinný zabezpečiť pripravenosť Miesta plnenia na realizáciu Prác.
  3. Zhotoviteľ je povinný zabezpečiť v čase vykonávania Prác na Mieste plnenia prítomnosť zodpovedného zástupcu.

**Dokumentácia**

* 1. Zhotoviteľ sa zaväzuje vypracovať Dokumentáciu v slovenskom jazyku. Bližšie požiadavky na rozsah, obsah a členenie Dokumentácie sú obsiahnuté v Prílohe č. 2 Zmluvy.
  2. Zhotoviteľ vykonáva všetky administratívne činnosti spojené s riadením Dokumentácie Diela, čo zahŕňa najmä, ale nie výlučne:
     1. menovanie zástupcu Zhotoviteľa zodpovedného za riadenie Dokumentácie Diela (Zhotoviteľ je povinný oznámiť túto osobu i s kontaktnými údajmi Objednávateľovi bez zbytočného odkladu po uzatvorení Zmluvy);
     2. udržiavanie a archivovanie Dokumentácie jednotlivých častí Diela do ukončenia preberacieho konania časti Diela na určenom mieste, kde musí byť kedykoľvek k nahliadnutiu pre potreby Objednávateľa, a jej zabezpečenie proti prístupu nepovolaných osôb;
     3. riadenie zmien Dokumentácie Diela tak, aby dokumentácia Diela vždy zodpovedala najaktuálnejšiemu stavu zhotovovania Diela, plnenia Zmluvy, ako aj požiadavkám Zmluvy a platných predpisov.

**Objednávky**

* 1. Zmluvné strany sa dohodli, že plnenie predmetu tejto Zmluvy bude Zhotoviteľ poskytovať na základe uzavretých Čiastkových zmlúv k Zmluve. Návrh na uzavretie Čiastkovej zmluvy môže mať aj formu Objednávky, pričom doručenie Objednávky zo strany Objednávateľa je návrhom na uzavretie Čiastkovej zmluvy v zmysle tejto Zmluvy bez ohľadu na to, či je táto podpísaná Objednávateľom, ak bude doručená spôsobom dohodnutým v tejto Zmluve (ďalej spoločne pre návrh na uzavretie Čiastkovej zmluvy a Objednávku len „Objednávka“) a potvrdenie Objednávky zo strany Zhotoviteľa je akceptáciou tohto návrhu. Neakceptovanie Objednávky Zhotoviteľom sa považuje za podstatné porušenie zmluvných povinností.
  2. Objednávateľ doručuje Objednávky Zhotoviteľovi elektronickou poštou na adresu *[doplniť]*.
  3. Zhotoviteľ je povinný akceptovať Objednávku bez zbytočného odkladu, najneskôr však do dvoch (2) pracovných dní odo dňa doručenia Objednávky zo strany Objednávateľa, a to vyjadrením svojho súhlasu s Objednávkou elektronickou poštou na adresu Objednávateľa, z ktorej bola Objednávka doručená.
  4. Náležitosťami Objednávky sú najmä:

1. číslo a dátum vystavenia Objednávky,
2. názov Zmluvy a číslo Zmluvy Objednávateľa, prípadne číslo Zmluvy Zhotoviteľa, ak je uvedené,
3. presný popis a rozsah Diela, ktorý má byť na základe Čiastkovej zmluvy vykonaný,
4. cena Diela určená spôsobom dohodnutým v tejto Zmluve,
5. lehota vykonania Diela, ak nevyplýva priamo zo Zmluvy,
6. konkrétne Miesto plnenia (prípadne aj s uvedením presnej adresy, ak nevyplýva priamo zo Zmluvy),
7. kontaktná osoba Objednávateľa v Mieste plnenia, ktorá je oprávnená udeľovať Zhotoviteľovi pokyny v súvislosti s plnením predmetu Zmluvy, ak je rôzna od Oprávnených osôb Objednávateľa podľa bodu 13.1 Zmluvy, s uvedením kontaktných údajov tejto osoby (spravidla telefónneho čísla).

**Súčinnosť**

* 1. Objednávateľ sa zaväzuje poskytnúť Zhotoviteľovi nevyhnutnú súčinnosť pri plnení Zmluvy, Zhotoviteľ je však povinný pri poskytovaní plnenia postupovať tak, aby nevyhnutný rozsah súčinnosti Objednávateľ bol minimálny. Objednávateľ poskytne Zhotoviteľovi, ak to bude nevyhnutné v súvislosti s plnením predmetu tejto Zmluvy, externý prístup do počítačovej siete Objednávateľa za podmienok stanovených osobitnou zmluvou o externom pripojení s tretími stranami, ktorá určuje bližšie podmienky a pravidlá získania a využívania prístupu do počítačovej siete Objednávateľa, a ktorá sa po jej podpise stane integrálnou súčasťou tejto Zmluvy. Porušenie povinností a pravidiel získania a/alebo využívania externého pripojenia stanovených zmluvou o externom pripojení s tretími stranami a Predpisom pre externé pripojenie do počítačovej siete SPPD a/alebo porušenie povinnosti mlčanlivosti a/alebo ochrany dôverných informácií Zhotoviteľom sa považuje za podstatné porušenie zmluvných povinností.

**Vykonanie a odovzdanie Diela**

**Lehoty na vykonanie Diela**

* 1. Zhotoviteľ sa zaväzuje začať vykonávať pre Objednávateľa Dielo a vykonať obhliadky jednotlivých Miest plnenia (RS) do 6 týždňov od uzavretia Čiastkovej zmluvy za podmienok stanovených Zmluvou a Čiastkovou zmluvou.
  2. Zhotoviteľ sa zaväzuje predložiť Objednávateľovi Realizačnú dokumentáciu na schválenie do 10 dní od vykonania obhliadky jednotlivého Miesta plnenia (RS).
  3. Zhotoviteľ je povinný zhotoviť Dielo na základe Objednávateľom schválenej Realizačnej dokumentácie na jednotlivom Mieste plnenia (RS) do 3 pracovných dní od sprístupnenia Miesta plnenia, pričom konkrétny termín sprístupnenia bude stanovený na základe dohody s Objednávateľom.
  4. Zhotoviteľ sa zaväzuje Dielo na všetkých Miestach plnenia podľa Čiastkovej zmluvy vykonať najneskôr do konca príslušného kalendárneho roka, v ktorom bola Čiastková zmluva uzavretá. Zhotovením Diela na Mieste plnenia sa rozumie stav, kedy dôjde k riadnemu a preukázateľnému sprevádzkovaniu (oživeniu) novej RTU s úplnou funkčnosťou snímania technologických veličín a stavov RS.
  5. Zhotoviteľ sa zaväzuje vykonávať Dielo na maximálne dvoch (2) Miestach plnenia (RS) denne, ak sa zmluvné strany nedohodnú inak. Zhotoviteľ sa zaväzuje vykonávať Dielo v lehotách podľa schváleného Harmonogramu. Zhotoviteľ sa zaväzuje predložiť Objednávateľovi na schválenie najneskôr spolu s Realizačnou dokumentáciou (v lehote podľa bodu 4.2 Zmluvy) podrobný Harmonogram vykonávania Diela podľa Čiastkovej zmluvy vypracovaný v súlade s termínmi v zmysle tohto článku Zmluvy. Zhotoviteľ je povinný upraviť Harmonogram v súlade s pripomienkami Objednávateľa. Zhotoviteľ je povinný bez zbytočného odkladu upraviť Objednávateľom už schválený Harmonogram a predložiť ho opätovne na schválenie Objednávateľovi aj vtedy, ak o to Objednávateľ požiada, alebo ak potreba zmeny Harmonogramu vyplynie z iných relevantných skutočností. Harmonogram sa jeho schválením zo strany Objednávateľa stáva súčasťou Zmluvy.
  6. Objednávateľ umožní Zhotoviteľovi vstup na Miesto plnenia v pracovných dňoch v čase od 7:00 do 17:00, resp. v čase dohodnutom medzi Objednávateľom a Zhotoviteľom.
  7. Dokumentáciu skutočného vyhotovenia Diela sa Zhotoviteľ zaväzuje vypracovať a odovzdať Objednávateľovi do 5 dní od zrealizovania Prác.
  8. Zhotoviteľ je oprávnený vykonať Dielo alebo jeho časť pred dojednaným časom, resp. je oprávnený odovzdať Dielo, alebo jeho časť Objednávateľovi pred lehotou na vykonanie Diela, alebo jeho časti.
  9. V prípade že hrozí, že Zhotoviteľ nevykoná Dielo včas, Zhotoviteľ bude o tejto skutočnosti písomne informovať Objednávateľa bez zbytočného odkladu po tom, čo sa o tejto skutočnosti dozvie alebo sa pri vynaložení odbornej starostlivosti mal dozvedieť. Toto oznámenie bude obsahovať dôvody omeškania a predpokladaný deň vykonania Diela.
  10. Splnením oznamovacej povinnosti Zhotoviteľa podľa predchádzajúceho bodu nie sú dotknuté ostatné nároky Objednávateľa vyplývajúce z porušenia záväzku Zhotoviteľa vykonať Dielo včas, predovšetkým nárok na zmluvnú pokutu a na náhradu škody.

**Odovzdanie a prevzatie Diela**

* 1. Všetky plnenia predmetu tejto Zmluvy realizované Zhotoviteľom na základe tejto Zmluvy podliehajú odsúhlaseniu a písomnému prevzatiu Objednávateľom. Akékoľvek neformálne prevzatie, či už konkludentné prevzatie alebo prípadné uvedenie do prevádzky bez jeho odsúhlasenia Objednávateľom v zmysle tohto článku Zmluvy, je vylúčené a nepovažuje sa za riadne prevzatie Diela Objednávateľom.
  2. Zhotoviteľ je povinný Objednávateľa vyzvať na prevzatie Diela zhotovovaného na základe Čiastkovej zmluvy najmenej 5 pracovných dní vopred.
  3. Zhotoviteľ je spolu s výzvou na prevzatie Diela v zmysle predchádzajúceho bodu povinný predložiť Objednávateľovi:

1. Zápis z úspešne vykonanej skúšobnej prevádzky potvrdený Objednávateľom;
2. Zoznam vecí, materiálov a zariadení, ktoré sú súčasťou odovzdania, vrátane dokladov ktoré sa na Dielo vzťahujú, a ktoré sú potrebné na jeho prevzatie a užívanie v zmysle Právnych predpisov, technických noriem, TPP, obchodných zvyklostí a požiadaviek Zmluvy;
3. Zápisnice a osvedčenia o vykonaných skúškach Diela ako celku a všetkých jeho častí (vrátane úradných, funkčných, komplexných (v prípade, že zabezpečujú ucelený proces alebo funkciu), resp. častí Diela, ktoré majú technologický charakter) v zmysle Zmluvy;
4. Dokumentáciu súvisiacu s plnením realizovaným v zmysle Zmluvy (Dokumentácia potrebná v zmysle Právnych predpisov, najmä, nie však výlučne týkajúca sa ochrany životného prostredia, technických noriem, TPP, obchodných zvyklostí a požiadaviek Zmluvy);
5. Dokumentáciu skutočného realizovania Prác;
6. Iné informácie, doklady a dokumenty požadované v Prílohe č. 2 Zmluvy.
   1. Prevzatie Diela musí byť písomne potvrdené zástupcami oboch zmluvných strán vo forme Preberacieho protokolu, ktorého návrh pripraví Zhotoviteľ, podpísaného oboma zmluvnými stranami a obsahujúceho najmä:

* stručný popis Diela,
* vyjadrenie Objednávateľa k Dielu,
* čitateľné mená a podpisy oprávnených zástupcov zmluvných strán,
* dátum prevzatia Diela,
* potvrdenie o vykonaní predpísaných skúšok.
  1. V prípade, že má Dielo pri preberaní zjavné vady, alebo doklady, ktoré majú byť s Dielom odovzdané, nie sú kompletné, je Objednávateľ oprávnený odmietnuť prevzatie Diela. O odmietnutí prevzatia Diela s popisom vád, ktoré boli dôvodom na odmietnutie prevzatia Diela, sa spíše písomný záznam.
  2. V prípade, že Objednávateľ prevezme Dielo s vadami (prevzatie Diela s výhradou, najmä vtedy, ak ide o drobné vady a nedorobky, ktoré neznižujú hodnotu alebo spôsobilosť Diela na použitie), budú vady popísané v Preberacom protokole s určením termínu na odstránenie vád. O odstránení vád uvedených v Preberacom protokole vydá Objednávateľ vyhlásenie (vyhlási zrušenie výhrady).
  3. Všetky plnenia poskytnuté Zhotoviteľom nad rámec plnenia uvedeného v Zmluve musia byť vopred písomne odsúhlasené Objednávateľom. Akékoľvek plnenie nad rámec plnenia uvedeného v Zmluve zrealizované pred týmto odsúhlasením nie je Objednávateľ povinný prevziať a zaplatiť.

**Práva a povinnosti zmluvných strán**

* 1. Zhotoviteľ vykonáva Dielo na svoje náklady a na svoje nebezpečenstvo.
  2. Zhotoviteľ vykonáva Dielo s vynaložením odbornej starostlivosti, efektívne a v súlade s najlepšími profesionálnymi zvyklosťami tak, aby bol splnený účel podľa tejto Zmluvy.

**Kybernetická bezpečnosť**

* 1. Zhotoviteľ si je vedomý, že Objednávateľ je v zmysle Zákona o kybernetickej bezpečnosti prevádzkovateľom základnej služby zapísaným v registri prevádzkovateľov základnej služby, ktorý prevádzkuje kritickú základnú službu (v sektore energetika v podsektore plyn).
  2. Zhotoviteľ sa zaväzuje spracovávať informácie, ktoré by mohli mať vplyv na kritickú základnú službu Objednávateľa, alebo ktoré by sa mohli týkať kybernetickej bezpečnosti sietí a informačných systémov Objednávateľa tak, aby nebola narušená ich dostupnosť, dôvernosť, autentickosť a integrita.
  3. Zmluvné strany sa zaväzujú, že v prípade, ak im na základe Zákona o kybernetickej bezpečnosti vznikne povinnosť uzavrieť zmluvu o zabezpečení plnenia bezpečnostných opatrení a notifikačných povinností, budú postupovať podľa Zákona o kybernetickej bezpečnosti a uzavrú písomnú zmluvu za účelom zabezpečenia plnenia bezpečnostných opatrení a notifikačných povinností, ktorá sa po jej podpise stane integrálnou súčasťou tejto Zmluvy a/alebo uskutočnia všetky úkony v súlade s ustanoveniami uvedeného zákona tak, aby bolo možné realizovať plnenie v zmysle Zmluvy. Porušenie povinností vyplývajúcich pre Zhotoviteľa zo Zmluvy o zabezpečení plnenia bezpečnostných opatrení a notifikačných povinností sa bude považovať za podstatné porušenie zmluvných povinností zo strany Zhotoviteľa.

**Subdodávateľ**

* 1. Každá zmluva, na základe ktorej Zhotoviteľ poverí tretiu osobu vykonávaním činností podľa tejto Zmluvy, sa považuje za zmluvu uzavretú so subdodávateľom.
  2. Zhotoviteľ je povinný pred uzatvorením zmluvy so subdodávateľom oznámiť Objednávateľovi, že niektoré činnosti podľa tejto Zmluvy má záujem vykonávať prostredníctvom konkrétneho subdodávateľa. Objednávateľ má právo oznámiť Zhotoviteľovi, že nesúhlasí s plnením tejto Zmluvy prostredníctvom daného subdodávateľa, avšak iba zo závažných dôvodov, ktoré musí Zhotoviteľovi písomne oznámiť.
  3. Zoznam subdodávateľov Zhotoviteľa, ktorý predložil Zhotoviteľ do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 ZoVO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 4 tejto Zmluvy. Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa Zhotoviteľ dozvedel o tejto zmene. K zmene subdodávateľa môže dôjsť len po odsúhlasení Objednávateľom na základe aktualizovania Prílohy č. 4 Zmluvy, k čomu môže dôjsť aj vzájomným odsúhlasením prostredníctvom elektronickej komunikácie Oprávnených osôb vo veciach zmluvných Zhotoviteľa a Objednávateľa bez potreby uzavretia písomného dodatku k tejto Zmluve. Zhotoviteľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
  4. Zmluva so subdodávateľom nesmie vytvárať akékoľvek právne vzťahy medzi subdodávateľom a Objednávateľom.
  5. Zhotoviteľ zodpovedá za konanie, neplnenie a nedbanlivosť svojich subdodávateľov a ich pracovníkov tak, ako by išlo o konanie, neplnenie a nedbanlivosť Zhotoviteľa, jeho zástupcov alebo pracovníkov.
  6. Subdodávatelia musia spĺňať všetky požiadavky ustanovené pre uzavretie Zmluvy medzi Objednávateľom a Zhotoviteľom.
  7. Časť plnenia podľa tejto Zmluvy, ktorej poskytovaním Zhotoviteľ poveril na základe zmluvného vzťahu subdodávateľa, nesmie tento subdodávateľ zveriť tretej osobe. Zhotoviteľ je povinný zabezpečiť, aby bol tento zákaz obsiahnutý v zmluve uzavretej so subdodávateľom.

**Hodnota zákazky**

* 1. Celková odplata Objednávateľa Zhotoviteľovi za plnenie podľa tejto Zmluvy (finančný limit zákazky) je maximálne *[bude doplnené Obstarávateľom]* EUR bez DPH. Uvedenie maximálnej celkovej odplaty nezakladá právo Zhotoviteľa na poskytnutie plnenia v takomto objeme a Objednávateľ je oprávnený požadovať od Zhotoviteľa aj iba podstatne nižší objem plnenia alebo plnenie nepožadovať vôbec.

**Cena za Dielo a platobné podmienky**

* 1. Zmluvné strany sa dohodli, že Cena Diela dohodnutá v súlade s Právnymi predpismi je bez DPH bližšie špecifikovaná v Prílohe č. 3 Zmluvy (ďalej len „Špecifikácia Ceny Diela“).
  2. K Cene Diela Zhotoviteľ uplatní daň z pridanej hodnoty (DPH) v zmysle Právnych predpisov.
  3. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Ceny Diela.
  4. Cena Diela a jej časti uvedené v Špecifikácii Ceny Diela, je/sú dohodnutá/é ako maximálna/e, (pre vylúčenie pochybností sa uvádza, že napriek použitému pojmu „rozpočet“ nie je Cena Diela určená na základe rozpočtu v zmysle ustanovení Obchodného zákonníka, ale je určená ako cena maximálna s bližšou špecifikáciou v zmysle Zmluvy a Rozpočtu, resp. Špecifikácie Ceny Diela) a sú v nej/nich zahrnuté všetky náklady Zhotoviteľa spojené s plnením predmetu Zmluvy v zmysle bodu 6.1. VOP Objednávateľa.
  5. Zmluvné strany sa dohodli, že Cena Diela alebo jeho časti sa zvyšuje o sumu zodpovedajúcu prácam a/alebo veciam, materiálom, ktoré neboli zahrnuté do Špecifikácie Ceny Diela iba v prípade (kumulatívneho) splnenia nižšie uvedených podmienok:

1. ide o dodatočné práce, ktoré sú položkovito uvedené v cenníku, ktorý tvorí prílohu č. 4 Zmluvy (Cenník),
2. a ktorých potreba nebola predvídateľná v dobe uzavretia Zmluvy,
3. a ktorých potrebu mohol Zhotoviteľ zistiť najskôr pri vykonaní obhliadky konkrétnej RS realizovanej v súlade s príslušnými ustanoveniami tejto Zmluvy,
4. a ktoré sú nevyhnutné na uvedenie Diela do prevádzky,

(ďalej len „Dodatočné práce“)

1. a ktorých potrebu Zhotoviteľ písomne oznámil Objednávateľovi bezodkladne, najneskôr však do 10 pracovných dní odo dňa, kedy sa Zhotoviteľ o ich potrebe vykonania/dodania dozvedel alebo pri vynaložení odbornej starostlivosti mal dozvedieť a zároveň predloží na schválenie Objednávateľovi návrh cenovej ponuky za vykonanie Dodatočných prác vrátane presnej špecifikácie jednotlivých položiek a termínov ich vykonania a ich prípadného vplyvu na Harmonogram a/alebo lehotu na vykonanie Diela,
2. pričom Dodatočné práce možno realizovať len na základe schválenia Objednávateľom.
   1. Za schválenie Dodatočných prác Objednávateľom sa považuje len doručenie písomného schválenia Oprávnenou osobou vo veciach technických Objednávateľa Zhotoviteľovi.
   2. Pre ocenenie v návrhu cenovej ponuky za vykonanie Dodatočných prác budú použité jednotkové ceny uvedené v cenníku, ktorý tvorí prílohu č. 4 Zmluvy (Cenník).
   3. Cena Diela alebo jeho časti spôsobilej samostatného prevzatia v zmysle tejto Zmluvy alebo písomnej dohody zmluvných strán je splatná v lehote splatnosti riadne vystavenej a doručenej faktúry, ktorá musí spĺňať obsahové náležitosti v zmysle Právnych predpisov a tejto Zmluvy, a ktorú je Zhotoviteľ oprávnený vystaviť po podpise Preberacieho protokolu Objednávateľom za každé plnenie podľa Zmluvy (t. j. po podpise Preberacieho protokolu k Dielu ako celku alebo jeho časti spôsobilej samostatného prevzatia v zmysle písomnej dohody zmluvných strán). Zmluvné strany sa dohodli, že samostatného prevzatia môžu byť spôsobilé aj menšie časti Diela, ktoré tvoria spolu logický celok, t.j. časti Diela realizované v rámci viacerých jednotlivých RS nachádzajúcich sa v rámci ucelenej oblasti minimálne však po 5 kusov RS, pokiaľ sa na tom zmluvné strany prostredníctvom ich Oprávnených osôb vo veciach technických, ktoré sú uvedené v bode 13.1 tejto Zmluvy, vopred písomne (postačí aj e-mailom) dohodnú.
   4. Ku každej faktúre musí byť priložená kópia Preberacieho protokolu.
   5. Cena Služby je splatná v lehote splatnosti riadne vystavenej a doručenej faktúry, ktorá musí spĺňať obsahové náležitosti v zmysle Právnych predpisov a tejto Zmluvy, a ktorú je Zhotoviteľ oprávnený vystaviť po podpise Preberacieho protokolu Objednávateľom. Zhotoviteľ je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle § 6 Zákona o DPH. V prípade, že bankový účet uvedený na faktúre nebude oznámený spôsobom podľa predchádzajúcej vety a Objednávateľ uhradí faktúru na tento účet, Zhotoviteľ sa zaväzuje nahradiť Objednávateľovi akúkoľvek škodu, ktorá Objednávateľovi vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Objednávateľovi. Ak sa Objednávateľ dozvie, že Zhotoviteľ neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Zhotoviteľ nie je v tomto prípade oprávnený uplatniť si u Objednávateľa sankciu za neskorú úhradu. Úhrada bude vykonaná po tom, čo Zhotoviteľ preukáže splnenie oznamovacej povinnosti v zmysle § 6 Zákona o DPH. Objednávateľ nebude uplatňovať osobitný spôsob úhrady dane v zmysle § 69c Zákona o DPH.
   6. Pokiaľ Zhotoviteľ doručí Objednávateľovi faktúru s uvedeným bankovým účtom určeným na jej úhradu odlišným než je bankový účet Zhotoviteľa uvedený v Zmluve, je Zhotoviteľ na žiadosť Objednávateľa povinný oznámiť Objednávateľovi písomne s úradne overeným podpisom (overeným notárom alebo obcou) osoby resp. osôb oprávnených konať za Zhotoviteľa v zmysle zápisu v obchodnom registri alebo Osoby oprávnenej vo veciach zmluvných Zhotoviteľa, že došlo k zmene jeho bankového účtu určeného na úhrady podľa tejto Zmluvy, pričom uvedie identifikáciu tohto bankového účtu v rozsahu IBAN a SWIFT. Doručením žiadosti Objednávateľa Zhotoviteľovi podľa predchádzajúcej vety tohto bodu Zmluvy sa prerušuje plynutie doby splatnosti faktúry alebo zálohovej faktúry a to až do doručenia riadneho oznámenia nového bankového účtu Zhotoviteľom Objednávateľovi s náležitosťami podľa ustanovení tohto bodu Zmluvy. Pokiaľ je Zhotoviteľ platcom DPH musí oznámenie nového bankového účtu obsahovať vyhlásenie Zhotoviteľa, že nový účet uvedený v tomto oznámení je oznámený Finančnému riaditeľstvu SR v zmysle ust. § 6 Zákona o DPH. Ostatné ustanovenia Zmluvy týkajúce sa podmienok fakturácie nie sú ustanoveniami tohto bodu Zmluvy dotknuté.
   7. Lehota splatnosti faktúr vystavených Zhotoviteľom je 60 dní od ich doručenia Objednávateľovi, a to bezhotovostným bankovým prevodom v mene, ktorá je dohodnutá pre Cenu Diela, na účet Zhotoviteľa uvedený na faktúre. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa v prospech účtu Zhotoviteľa. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.
   8. Zhotoviteľ je oprávnený doručovať Objednávateľovi faktúry aj v elektronickej forme na adresu: [doslefaktury@spp-distribucia.sk](mailto:doslefaktury@spp-distribucia.sk), týmto nie je dotknuté oprávnenie Objednávateľa požadovať od Zhotoviteľa faktúry v listinnej forme.
   9. Zmeny v projekte a špecifikácii materiálu a prác môžu byť vykonané len so súhlasom Objednávateľa a potvrdené zápisom zo strany Oprávnenej osoby vo veciach technických Objednávateľa.
   10. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy (VOP Objednávateľa).

**Inflačná doložka**

* 1. Zmluvné strany sa dohodli, že Zhotoviteľ je oprávnený Cenu Diela jednostranne zvýšiť o priemernú ročnú mieru inflácie meranú indexom spotrebiteľských cien, zverejnenú Štatistickým úradom SR (ďalej aj ako „Miera inflácie“), za podmienok upravených nižšie (ďalej aj ako „Právo na zvýšenie Ceny Diela“).
  2. Právo na zvýšenie Ceny Diela je Zhotoviteľ oprávnený uplatniť prvýkrát v kalendárnom roku 2027, najskôr však po uplynutí 12 mesiacov odo dňa trvania platnosti a účinnosti tejto Zmluvy a to do 30 dní po uplynutí uvedenej lehoty a v každom nasledujúcom kalendárnom roku trvania Zmluvy, vždy len do konca kalendárneho mesiaca, ktorý nasleduje po kalendárnom mesiaci, v ktorom Štatistický úrad SR oficiálne uverejní Mieru inflácie za predchádzajúci kalendárny rok.
  3. Právo na zvýšenie Ceny Diela vzniká len v prípade, že Miera inflácie presiahne 2% (slovom: dve percentá). Pre vylúčenie pochybností sa uvádza, že v prípade zápornej Miery inflácie (deflácia) Právo na zvýšenie Ceny Diela nevzniká a zároveň sa Cena Diela ani neznižuje.
  4. Pre vylúčenie pochybností sa uvádza, že Právo na zvýšenie Ceny Diela možno v kalendárnom roku uplatniť vždy len raz. V prípade, že Zhotoviteľ Právo na zvýšenie Ceny Diela v konkrétnom kalendárnom roku za podmienok dohodnutých v tejto Zmluve neuplatní, stráca nárok uplatňovať Právo na zvýšenie Ceny Diela za toto obdobie.
  5. Právo na zvýšenie Ceny Diela musí Zhotoviteľ u Objednávateľa uplatniť v písomnej forme, pričom Objednávateľovi zároveň zašle Špecifikáciu Ceny Diela s prehľadne zobrazenými pôvodnými ako aj zvýšenými cenami jednotlivých položiek a podrobnosťami výpočtu zvýšenia. Pre vylúčenie pochybností sa uvádza, že uplatnenie Práva na zvýšenie Ceny Diela je účinné momentom jeho doručenia Objednávateľovi.
  6. Cena Diela sa, na základe uplatnenia Práva na zvýšenie Ceny Diela Zhotoviteľom u Objednávateľa, zvyšuje momentom doručenia písomnej akceptácie uplatnenia Práva na zvýšenie Ceny Diela Objednávateľom Zhotoviteľovi (postačí aj vo forme emailu zaslaného Oprávnenou osobou Objednávateľa vo veciach zmluvných na emailovú adresu Zhotoviteľa uvedenú v bode 13.1), v ktorej bude uvedená akceptovaná zvýšená Ceny Diela (ďalej aj ako „Akceptácia zvýšenej Ceny Diela“). Akceptáciu zvýšenej Ceny Diela je Objednávateľ povinný Zhotoviteľovi zaslať do 30 dní od uplatnenia Práva na zvýšenie Ceny Diela Zhotoviteľom, a to len za predpokladu, že Právo na zvýšenie Ceny Diela bolo Zhotoviteľom uplatnené riadne a za podmienok vyplývajúcich z tejto Zmluvy.
  7. Pre vylúčenie pochybností sa uvádza, že Cena Diela zvýšená na základe uplatnenia Práva na zvýšenie Ceny Diela sa uplatní až na Čiastkové zmluvy založené Objednávkami doručenými Objednávateľom Zhotoviteľovi po momente doručenia Akceptácie zvýšenej Ceny Diela Zhotoviteľovi, a to bez ohľadu na moment potvrdenia (akceptácie) konkrétnej Objednávky Zhotoviteľom.
  8. Zároveň v prípade uplatnenia Práva na zvýšenie Ceny Diela Zhotoviteľom riadne a za podmienok vyplývajúcich z tejto Zmluvy Objednávateľ nie je až do momentu doručenia Akceptácie zvýšenej Ceny Diela oprávnený vystaviť Objednávku, t.j. Objednávateľovi opäť vznikne právo na vystavenie Objednávky až po doručení Akceptácie zvýšenej Ceny Diela Objednávateľom Zhotoviteľovi.
  9. Celkové zvýšenie Ceny Diela na základe Práva na zvýšenie Ceny Diela za žiadnych okolností nesmie presiahnuť 13% z pôvodnej Ceny Diela.

**Prechod vlastníctva a nebezpečenstva škody**

* 1. Zhotoviteľ vyhlasuje, že je vlastníkom vecí a materiálov, z ktorých sa má Dielo zhotoviť, ako aj dodávaných zariadení a je oprávnený s nimi nakladať a nie sú zaťažené právami tretích osôb.
  2. Objednávateľ je od počiatku vlastníkom zhotovovanej veci (Diela). Objednávateľ je vlastníkom aj tých vecí a materiálov, ktoré sa stali súčasťou Diela, ako aj tých, ktoré sú na základe tejto Zmluvy dodávané Zhotoviteľom.
  3. Nebezpečenstvo škody na Diele, ako aj na všetkých veciach a materiáloch potrebných na zhotovenie Diela, ako aj tých, ktoré sú na základe tejto Zmluvy dodávané Zhotoviteľom, znáša Zhotoviteľ až do času protokolárneho odovzdania a prevzatia časti Diela Objednávateľom.

**Niektoré ustanovenia týkajúce sa zodpovednosti za vady**

* 1. Zhotoviteľ zodpovedá za vady, ktoré má Dielo alebo časť Diela v okamihu prechodu nebezpečenstva škody na Diele na Objednávateľa v zmysle tejto Zmluvy, a to aj v prípade, keď sa vada stane zjavnou až po tomto okamihu (skryté vady).
  2. Záručná doba na Dielo je 36 mesiacov (ďalej len „záruka“ alebo „záruka za akosť*“)*a začína plynúť odo dňa protokolárneho odovzdania a prevzatia Diela alebo časti Diela s výnimkou záruky na vlastnosti (vrátane bezpečnostných) a funkčnosť softvérového plnenia dodávaného na základe tejto Zmluvy zodpovedajúce účelu jeho obvyklého využitia, na ktoré je záručná doba rovnaká ako trvanie licencie v zmysle tejto Zmluvy (licenčná zmluva čl. 11 Zmluvy).
  3. Dielo musí spĺňať Kybernetickú bezpečnosť Diela, a to aj po celú dobu trvania záručnej doby. Za týmto účelom je Zhotoviteľ povinný najmä vykonávať, resp. zabezpečovať vykonávanie a/alebo poskytovať, resp. zabezpečovať poskytovanie počas záručnej doby, ktorá je rovnaká ako trvanie licencie, bezpečnostné aktualizácie / opravy softvéru dodaného na základe tejto Zmluvy vydané ich výrobcami, pravidelné aktualizácie softvéru na základe odporúčaní výrobcov softvéru vrátane poskytnutia alebo zabezpečenia licencií, a to všetko na vlastné náklady tak, aby Dielo spĺňalo bezpečnostné požiadavky a bezpečnostné opatrenia aktuálne platných Právnych predpisov na úseku kybernetickej bezpečnosti. Zmluvné strany sa dohodli, že tieto náklady sa považujú za už zahrnuté v Cene Diela.
  4. Odchylne od ustanovenia bodu 11.9. Prílohy č. 1 Zmluvy (VOP Objednávateľa) sa zmluvné strany dohodli, že Zhotoviteľ sa zaväzuje začať s odstraňovaním vád Diela do 2 pracovných dní odo dňa Oznámenia vád Objednávateľom a vady odstrániť do 10 dní odo dňa Oznámenia vád Objednávateľom, ak sa zmluvné strany nedohodnú inak. Pri vadách, ktoré môžu obmedziť alebo znemožniť prevádzkovú činnosť Objednávateľa, ohroziť bezpečnosť, zdravie, životné prostredie alebo spôsobiť škodu na majetku Objednávateľa, je Objednávateľ oprávnený vykonať na náklady Zhotoviteľa všetky nevyhnutné úkony smerujúce k odvráteniu vzniku škody a/alebo vadu na náklady Zhotoviteľa odstrániť, pričom Zhotoviteľ je povinný poskytnúť Objednávateľovi všetku potrebnú súčinnosť, ak o to Objednávateľ Zhotoviteľa požiada a ďalšie kroky smerujúce k odstráneniu vady uskutočniť bezodkladne po Oznámení vád Objednávateľom. O odstránení vád zmluvné strany spíšu osobitný záznam.
  5. Zhotoviteľ vyhlasuje, že zariadenia (vrátane softvéru) dodané v rámci Diela (RTU, technologické zariadenia, ktoré sú súčasťou Diela, zariadenia potrebné na vykonanie Diela) sú servisovateľné (oprava a údržba) na území SR minimálne po dobu 10 rokov od vykonania Diela (od protokolárneho odovzdania a prevzatia Diela) a Zhotoviteľ je povinný zabezpečiť servis (oprava a údržba) týchto zariadení na území SR tak, aby po 10 rokov od vykonania Diela bola kontinuálne zabezpečená plná funkčnosť a použiteľnosť Diela.
  6. Zmluvné strany sa dohodli, že Zhotoviteľ je povinný poskytnúť Objednávateľovi ním zvolené záručné plnenie. V prípade odstránenia vady dodaním nového plnenia (nové RTU vrátane príslušenstva a softvéru) za vadné plnenie, je Zhotoviteľ povinný dodať plnenie, ktoré spĺňa vlastnosti a špecifikáciu v zmysle tejto Zmluvy a jej príloh, najmä Prílohy č. 2 Zmluvy. V prípade odstránenia vady opravou, ktorá sa nedá zrealizovať na mieste, kde sa vadné RTU nachádza, Zhotoviteľ prevezme vadné RTU, resp. jeho časti, príslušenstvo za účelom diagnostiky a/alebo odstránenia vady a aj RTU vráti Objednávateľovi, oboje doručením prostredníctvom kuriérskej služby alebo priamo Zhotoviteľom, a to so súčasným poskytnutím funkčne a kapacitne adekvátneho náhradného zariadenia vrátane príslušenstva za RTU, vo vzťahu ku ktorému je realizovaná oprava, počas celej doby realizácie opravy, ak sa zmluvné strany nedohodnú inak.
  7. Miestom vykonania záručného servisu (poskytnutia záručného plnenia) vrátane prevzatia/vrátenia vadného plnenia je pracovisko Objednávateľa na území Slovenskej republiky, na ktorom sa nachádza vadné plnenie, vo vzťahu ku ktorému má byť poskytnuté záručné plnenie, ak sa zmluvne strany nedohodnú inak. Zmluvné strany sa môžu dohodnúť na určení iného miesta servisného zásahu, v takom prípade zabezpečí dopravu vadného plnenia na dohodnuté miesto Zhotoviteľ na vlastné náklady.

**Zmluvné sankcie**

* 1. Objednávateľ si môže v prípade omeškania s vykonaním Diela (vrátane omeškania s dodaním dokladov vzťahujúcich sa na Dielo) uplatniť u Zhotoviteľa zmluvnú pokutu vo výške 0,2 % z Ceny Diela za každý aj začatý deň omeškania aj formou vystavenia faktúry splatnej do 14 dní od jej doručenia Zhotoviteľovi.
  2. Objednávateľ si môže v prípade, že Zhotoviteľ neposkytne záručné plnenie riadne a včas, uplatniť u Zhotoviteľa zmluvnú pokutu vo výške 100,- EUR za každý aj začatý deň omeškania a za každú vadu Diela osobitne aj formou vystavenia faktúry splatnej do 14 dní od jej doručenia Zhotoviteľovi.
  3. Objednávateľ si môže v prípade, že Dielo má v čase po výzve na jeho prevzatie vady týkajúce sa technických a technologických parametrov v zmysle Realizačnej dokumentácie alebo technologických postupov, uplatniť u Zhotoviteľa zmluvnú pokutu vo výške 3 000,- EUR za každý jednotlivý prípad porušenia osobitne aj formou vystavenia faktúry splatnej do 14 dní od jej doručenia Zhotoviteľovi.
  4. Objednávateľ si môže v prípade, že Zhotoviteľ poruší povinnosť vyplývajúcu z ustanovenia bodu 8.5 tejto Zmluvy vo vzťahu ku každému jednému kusu zariadenia a/alebo sa ukáže vyhlásenie Zhotoviteľa uvedené v ustanovení bodu 8.5 tejto Zmluvy ako nepravdivé, uplatniť u Zhotoviteľa zmluvnú pokutu vo výške 500,- EUR za každý jednotlivý prípad porušenia osobitne aj formou vystavenia faktúry splatnej do 14 dní od jej doručenia Zhotoviteľovi.
  5. Pre vylúčenie pochybností sa pre účely výpočtu sankcií podľa Zmluvy Cenou rozumie Cena Diela bez DPH.
  6. Uplatnením zmluvných pokút podľa tohto článku nie je dotknutý nárok Objednávateľa na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Objednávateľa z vád Diela a ostatné práva Objednávateľa vyplývajúce zo Zmluvy.

**Ochrana Dôverných informácií a osobných údajov**

* 1. Povinnosti zmluvných strán týkajúce sa ochrany Dôverných informácií sa riadia príslušnými ustanoveniami Prílohy č. 1 Zmluvy (VOP Objednávateľa) a platia bez ohľadu na ukončenie platnosti a účinnosti tejto Zmluvy.
  2. Zmluvné strany pre účel tejto Zmluvy označujú ako Dôverné informácie aj všetky informácie o stave telemetrických zariadení, plynovodov, súvisiacich objektov a iných plynárenských zariadení, výsledky meraní a akékoľvek z nich vyplývajúce analýzy a závery. Na všetky informácie podľa predchádzajúcej vety sa nevzťahujú výnimky podľa ustanovenia bodu 13.4 písm. a), b), c) VOP Objednávateľa a výnimky podľa ustanovenia 13.5 a), b), d) VOP Objednávateľa, teda Zhotoviteľ nie je oprávnený bez predchádzajúceho písomného súhlasu Objednávateľa tieto Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy.

**Autorské práva a licenčná zmluva**

* 1. Na základe tejto zmluvy Zhotoviteľ udeľuje Objednávateľovi nevýhradnú a časovo neobmedzenú licenciu na používanie softvéru dodaného v zmysle tejto Zmluvy (ďalej len „softvér“), ktorý je nevyhnutný pre prevádzkovanie telemetrických zariadení dodaných v zmysle tejto Zmluvy. Objednávateľ má právo používať softvér bez obmedzenia počtu užívateľov, a zároveň právo prostredníctvom dodaného softvéru spravovať a meniť konfiguráciu užívateľského softvéru pre dodávané telemetrické zariadenia. Odplata za poskytnutie licencie (práva na používanie softvéru) je už zahrnutá v Cene Diela. Objednávateľ má právo licenciu previesť a právo udeliť sublicenciu na používanie softvéru v rozsahu udelenej licencie.
  2. V prípade, že v rámci plnenia podľa tejto Zmluvy Zhotoviteľ dodá a/alebo implementuje počítačový program, databázu alebo akékoľvek iné autorské dielo, vo vzťahu ku ktorému Zhotoviteľ nie je držiteľom alebo poskytovateľom práv na jeho používanie (tzv. „cudzí softvér“), je Zhotoviteľ povinný zabezpečiť (u príslušného držiteľa alebo poskytovateľa týchto práv) pre Objednávateľa oprávnenia nevýhradnú a časovo neobmedzenú licenciu na používanie softvéru dodaného v zmysle tejto Zmluvy (ďalej len „softvér“), ktorý je nevyhnutný pre prevádzkovanie telemetrických zariadení dodaných v zmysle tejto Zmluvy. Objednávateľ má právo používať softvér bez obmedzenia počtu užívateľov, a zároveň právo prostredníctvom dodaného softvéru spravovať a meniť konfiguráciu užívateľského softvéru pre dodávané telemetrické zariadenia. Licenciu podľa predchádzajúcej vety je Objednávateľ oprávnený Objednávateľ previesť, a zároveň má právo udeliť sublicenciu na používanie softvéru v rozsahu udelenej licencie. Splnenie tejto povinnosti je Zhotoviteľ povinný Objednávateľovi riadne preukázať pred odovzdaním Diela. Nesplnenie tejto povinnosti sa považuje za závažné porušenie Zmluvy a môže byť dôvodom na neprevzatie Diela Objednávateľom z dôvodu neúplnosti. Odplata za poskytnutie licencie (práva na používanie softvéru) je už zahrnutá v Cene Diela.
  3. Ďalšie povinnosti zmluvných strán týkajúce sa autorských práv a ďalších práv k predmetom duševného vlastníctva sa riadia príslušnými ustanoveniami Prílohy č. 1 Zmluvy (VOP Objednávateľa).

**Doručovanie**

* 1. Ostatné písomnosti a prejavy vôle zmluvných strán (rôzne od tých, pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Objednávateľa), môžu byť doručované tiež na nasledovné adresy:
     1. Objednávateľovi elektronicky na adresu: *[doplniť]*
     2. Zhotoviteľovi elektronicky na adresu: *[doplniť]*

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „**Oprávnené osoby**“) nasledovné osoby:

za Zhotoviteľa:

Vo veciach technických:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach zmluvných:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

za Objednávateľa:

Vo veciach technických s oprávnením dohodnúť samostatné prevzatie menších častí Diela:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach zmluvných:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

* 1. Zmluvné strany týmto vyhlasujú, že Oprávnené osoby disponujú oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.
  2. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy (VOP Objednávateľa).

**Niektoré ustanovenia týkajúce sa ukončenia Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípade podstatného porušenia Zmluvy, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Objednávateľa.

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami, pokiaľ z procesu uzavierania Zmluvy a/alebo Právnych predpisov, na základe ktorého/ktorých bola so Zhotoviteľom Zmluva uzavretá, nevyplýva iné. V prípade, ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
  2. Táto zmluva sa uzatvára na dobu určitú, od 01.01.2026 do 31.12.2028.
  3. Práva a povinnosti výslovne neupravené Zmluvou sa spravujú príslušnými ustanoveniami VOP Objednávateľa, resp. príslušnými ustanoveniami Obchodného zákonníka a ostatných Právnych predpisov v prípade, že tieto nie sú výslovne upravené ani ustanoveniami VOP Objednávateľa. V prípade odchylnej úpravy Zmluvy a VOP Objednávateľa majú ustanovenia tejto Zmluvy prednosť pred ustanoveniami VOP. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži, uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  4. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd príslušný podľa procesných predpisov platných v Slovenskej republike, resp. pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky.
  5. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  6. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  7. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  8. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
  9. Zmluva je vyhotovená v 4 rovnopisoch s platnosťou originálu, pre Objednávateľa 2 a pre Zhotoviteľa 2 vyhotovenia.
  10. Zhotoviteľ svojím podpisom tejto Zmluvy potvrdzuje, že mu boli poskytnuté informácie o spracúvaní osobných údajov Objednávateľom v rozsahu, stanovenom právnymi predpismi, upravujúcimi ochranu osobných údajov, obsiahnuté v dokumente dostupnom na <http://www.spp-distribucia.sk/sk_gdpr> a že zabezpečil poskytnutie týchto informácií Oprávneným osobám Zhotoviteľa.
  11. Zmluvné strany podpisom tejto Zmluvy prehlasujú, že prevzali (okrem tých dokumentov, ktoré sa súčasťou príloh stanú až po podpise Zmluvy) aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky na vykonanie Diela/Prác/Služby Objednávateľa (VOP Objednávateľa)

**Príloha č. 2:** Špecifikácia Diela *[doplniť]*

**Príloha č. 3:** Špecifikácia Ceny Diela

**Príloha č. 4:** Cenník (zoznam a cenník Dodatočných prác)

**Príloha č. 5:** Zoznam subdodávateľov

|  |  |
| --- | --- |
| V Bratislave, dňa ....................... | V .........................., dňa ....................... |
| Objednávateľ: | Zhotoviteľ: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[doplniť meno, priezvisko, funkcia]* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[doplniť meno, priezvisko, funkcia]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[doplniť meno, priezvisko, funkcia]* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[doplniť meno, priezvisko, funkcia]* |